title: पूर्णिया जिला
text: पूर्णिया एगो जिला छेकै जे बिहार राज्य मँ स्थित छै। इ बिहार के 38 जिला मँ सँ एक छेकै जे अंग महाजनपद के अतर्गत आबै छै. इ जिला के मुख्य भाषा अंगिका छेकै। पूर्णिया ज़िला के उत्तर म॑ अररिया आरु किशनगंज जिला, पूरब म॑ पश्चिम बंगाल के दिनाजपुर, पश्चिम म॑ मधेपुरा जिला, दक्षिण म॑ भागलपुर आरु कटिहार जिला सीमा बनाय छै। उत्तर के ओर धरातल पथरीला आरु पूरब के ओर नदि आरू प्राकृतिक स्रोत स॑ बनलो कभी नय सूखैवाला दलदल आरु पश्चिम के ओर रेतीला घास के मैदान मिलै छै। गंगा के अलावा कोसी नदी, महानंदा नदी आरु पनार नदी बहै छै।  कृषि म॑ धान के अतिरिक्त दाल, तिलहन आरू तंबाकू भी पैदा होय छै। पशु छोटो तथा कमजोर होय छै। उद्योग म॑ मोटो रंगीन कपड़ा, बैलगाड़ि के पहिया, चटाए आरू जूट के सामान बयनैयलो जाय छै।